FI Euroopan unionin virallinen lehti C 273/2

Jäsenvaltion toimittama tiivistelmä EY:n perustamissopimuksen 87 ja 88 artiklan soveltamisesta kalastustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen annetun komission asetuksen (EY) N:o 736/2008 mukaisesti myönnetystä valtiontuesta

(ETA:n kannalta merkityksellinen teksti)

2010/C 273/02

Tuen N:o: XF 12/10

Jäsenvaltio: Yhdistynyt kuningaskunta

Tuen myöntävä alue/viranomainen: Shetland Islands Council

Tukiohjelman nimike tai tapauskohtaista tukea saaneen yrityksen nimi: Shetland Seafood Quality Control Grant

Oikeusperusta: Local Government in Scotland Act 2003, Section 20

Tukijärjestelmän vuosikustannukset: 250 000 Englannin puntaa vuodessa

Tuen enimmäisintensiteetti: Lohien tarkastamiseen (Salmon Inspection Services) ja vähärasvaisten kalojen parantamiseen (Whitefish Improvement Scheme) myönnettävän tuen intensiteetti on 80 prosenttia, joten se noudattaa 17 artiklan mukaisia tuki-intensiteettejä.

Analyyseihin ja meriviljelyyn (Analytic and Marine Farm Services) myönnettävän tuen tavoitteena on kohentaa ammattitaitoa ja kehittää uusia koulutusmenetelmiä ja -välineitä. Tukea voidaan myöntää 100 prosenttiin asti, sillä SSQC on rajavastuuyhtiö, jonka kaikki voitot investoidaan edelleen kyseisen alan hyväksi eikä osinkoa makseta.

Järjestelmän edunsaajat ovat pieniä tai keskikokoisia yrityksiä, jotka noudattavat yhteistä kalastuspolitiikkaa.

Voimaantulopäivä:

Tukijärjestelmän tai yksittäisen tuen kesto: Ohjelmassa voidaan myöntää tukia 31 päivään joulukuuta 2013 asti.

Tuen tarkoitus: Kyseessä on kahden elimen (Shetland Islands Council ja Shetland Seafood Quality Control) väliseen kumppanuuteen perustuva avustus, jonka tavoitteena on tarjota edellä mainitut palvelut (salmon inspection service, whitefish improvement scheme, analytical services and marine farm services). Shetlannin kala- ja äyriäisteollisuutta tuetaan tarjoamalla palveluja, joilla valvotaan pyydettyjen ja viljeltyjen merenelävien sekä niiden pyynti-, viljely- tai jalostusympäristöjen laatua ja turvallisuutta. Shetland Islands Council tukee kaikenlaista Shetlannissa toteutettavaa kala- ja äyriäisalan toimintaa läheisessä yhteistyössä muiden vastaavien, eri puolilla Yhdistynyttä kuningaskuntaa ja Pohjois-Atlantin alueilla sijaitsevien keskusten kanssa. Samalla se toimii parhaiden käytäntöjen ja yrittäjyyden katalysaattorina kyseisellä alueella ja sen ulkopuolella.

Ilmoitetaan käytetty artikla (8–24 artiklasta): 17 artikla

Kyseessä oleva toiminta: Shetland Islands Council tukee kalojen ja äyriäisten pyynti- ja viljelyalaa myöntämällä avustusta yhteisen edun mukaisiin toimenpiteisiin, joiden tarkoituksena on:

edistää kestävää kehitystä kalavarojen hoidon ja säilyttämisen parantamiseksi,

parantaa laatua ja elintarvikkeiden turvallisuutta,

edistää kalatalousalan tutkijoiden ja toimijoiden välistä kumppanuutta,

edistää kalastus- ja vesiviljelytuotteiden markkinoiden avoimuutta, jäljitettävyys mukaan luettuna,

verkostoitua ja vaihtaa kokemuksia ja parhaita käytäntöjä miesten ja naisten välistä tasa-arvoa edistävien järjestöjen ja muiden sidosryhmien välillä ja,

kohentaa ammattitaitoa tai kehittää uusia koulutusmenetelmiä ja -välineitä.

Tuen myöntävän viranomaisen nimi ja osoite:

Shetland Islands Council Economic Development Unit 3 North Ness Business Park Lerwick Shetland ZE1 0LZ UNITED KINGDOM

Internet-osoite, josta löytyy tukijärjestelmän koko teksti: http://www.sdt.shetland.org/

Perustelut: SSQC oli Shetland Island Councilin tukemana jättänyt aiemmin palvelujensa parantamiseksi Euroopan kalatalousrahaston (EKTR) rahoitusta koskevan hakemuksen, jonka käsittelyä päätettiin kuitenkin lykätä, koska EKTR:oon oli saapunut liikaa hakemuksia. Jotta SSQC voisi antaa tarvittavaa apua alan toimijoiden edellyttämässä aikataulussa, Shetland Island Council päätti hankkia valtiontukisääntöjen mukaisen poikkeusluvan varmistaakseen, että alalla toimivat pk-yritykset saavat tarvitsemaansa apua määräajassa.

Tuen N:o: XF 13/10

Jäsenvaltio: Yhdistynyt kuningaskunta

Tuen myöntävä alue/viranomainen: Comhairle nan Eilean Siar (Western Isles Council)

Tukiohjelman nimike tai tapauskohtaista tukea saaneen yrityksen nimi: Outer Hebrides Fisheries Support Scheme

Oikeusperusta: Local Government (Scotland) Act 1973 as amended and Local Government in Scotland Act 2003

Tukijärjestelmän vuosikustannukset: Tukijärjestelmän vuosittaiset menot ovat noin 25 000 Englannin puntaa. Tämä määrä vastaa Ulko-Hebridien kalastusalan tukijärjestelmää (OHFSS) koskevien hakemusten osalta suunniteltua bruttoavustusekvivalenttia.

Tuen enimmäisintensiteetti: Tuki-intensiteetti ei saa ylittää neuvoston asetuksen (EY) N:o 1198/2006 27 artiklan 3 kohdassa esitettyä tukea, eli se saa olla enintään 15 prosenttia omistuksen hankintakustannuksista tai enintään 50 000 EUR.

Tähän takausohjelmaan kuuluva tuki koskee sellaisia takauksia ja perustana olevia toimia, joihin sovelletaan neuvoston asetusta (EY) N:o 736/2008.

OHFSS:n bruttoavustusekvivalentti lasketaan Yhdistyneen kuningaskunnan ilmoittamassa, takauksina myönnettävien tukien järjestelmässä N 71/09 käytetyn menetelmän mukaisesti.

Järjestelmän edunsaajat ovat pieniä tai keskikokoisia yrityksiä, jotka noudattavat yhteistä kalastuspolitiikkaa.

Voimaantulopäivä:

Tukijärjestelmän tai yksittäisen tuen kesto: Järjestelmässä voidaan myöntää tukia 31 päivään joulukuuta 2013 asti.

Tuen tarkoitus: Ulko-Hebridien kalastusalan tukijärjestelmä (OHFSS) on seuraavien toimijoiden välinen kumppanuusjärjestelmä: Comhairle nan Eilean Siar, Royal Bank of Scotland ja Western Isles Fishermen’s Association.

Järjestelmän tavoitteena on luoda ja säilyttää työpaikkoja Ulko-Hebrideillä tukemalla yritystoiminnan kehittämistä kalastusalalla.

Rahoitus myönnetään lainatakauksen muodossa alle 40-vuotiaille kalastajille, jotka hankkivat ensimmäisen kerran kokonaan tai osittain omistukseensa käytetyn kalastusaluksen.

Ilmoitetaan käytetty artikla (8–24 artiklasta): 10 artikla

Kyseessä oleva toiminta: Käytetyn kalastusalukseen hankintaan on Royal Bank of Scotlandin kautta saatavilla enintään 40 prosentin lainoja. Lainan enimmäismäärä on 100 000 Englannin puntaa, ja se on maksettava takaisin 10 vuoden kuluessa. OHFSS myöntää lainatakauksen enintään 50 prosentin osuudelle Royal Bank of Scotlandin myöntämästä lainasta.

Tuen myöntävän viranomaisen nimi ja osoite:

Comhairle nan Eilean Siar Sandwick Road Stornoway Isle of Lewis HS1 2BW UNITED KINGDOM

Internet-osoite, josta löytyy tukijärjestelmän koko teksti: http://www.cne-siar.gov.uk/eds/business/assistanceavailable/fls.asp

Perustelut: Vaikka Ulko-Hebridien kalastusalan tukijärjestelmä olisi yhteensopiva Euroopan kalatalousrahaston (EKTR) kanssa, alan kilpailu ja mahdollisen hyväksynnän saamiseen vaadittava aika sekä tukien taannehtiva maksaminen tarkoittavat, että tämä järjestelmä on järkevämpää toteuttaa räätälöidyn valtiontukijärjestelmän muodossa kuin kalatalousrahaston tuella.

Alueen viranomainen (Western Isles Council) sitoutuu myöntämään tämän tuen kalastusalalle ja arvostaa tähän poikkeusasetukseen perustuvaa varmaa ja välitöntä tukea.